བདག་ཅག་གི་སྟོན་པས་ཀྱང་།བསྲེགས་བཅད་བརྡར་བའི་གསེར་བཞིན་དུ།།ལེགས་པར་བརྟག་ལ་ང་ཡི་བཀའ།།བླངས་བར་བྱ་སྟེ་གུས་ཕྱིར་མིན།།གསུངས་ནས་རྒྱལ་བའི་བཀའ་ལའང་དྲང་ངེས་དང་བདེན་རྫུན་ཡིན་མིན་བཅས་ཀྱི་བརྟག་དཔྱད་དགོས་གསུངས་ན་ང་ཚོ་སྐྱེ་བོ་ཕལ་པའི་གཏམ་ལ་བདེན་རྫུན་གྱི་དཔྱད་པ་དགོས་པ་ནི་སྨྲ་ཅི་དགོས།བདེན་པ་དང་ཡང་དག་པ་རྒྱུ་མཚན་ཡོད་པ་བཅས་ནི་ཇི་སྲིད་དུ་བརྟག་ན་དེ་སྲིད་དུ་དེ་ལ་ངེས་པ་དང་ཡིད་ཆེས་སྐྱེ་ལ་བདེན་པ་མིན་པ་དང་ཡང་དག་པ་མ་ཡིན་པ་རྒྱུ་མཚན་མེད་པ་བཅས་ནི་ཇི་སྲིད་དུ་བརྟག་ན་དེ་སྲིད་དུ་དེ་ལ་མཚོ་ནང་དུ་གྲུ་ཞིག་ན་ཞིག་པའི་སྤང་ལེབ་ལ་འཇུ་བ་བཞིན་དུ་སྙིང་པོ་མེད་པར་རྫུན་ཕུག་རྡོལ་འགྲོ་བ་ནི་ཆོས་ཉིད་ཡིན།